Къанокъуэ Арсен: Зэхыхьэшхуэ егъэкIуэкIыным срителъхьэщ
ШыщхьэуIум и 13-м сыхьэт 18-рэ дакъикъэ 30-м «Урысей 1» («Къэбэрдей-Балъкъэр» къэрал телерадиокомпание) къитащ Кавказ Ищхъэрэм и щIалэгъуалэм я «Мэшыкъуэ-2013» зэхуэсышхуэм и пэ къихуэу Къэбэрдей-Балъкъэр Республикэм и Iэтащхьэ Къанокъуэ Арсен драгъэкIуэкIа псалъэмакъыр.
КъБР-м и Жылагъуэ палатэм и деж щыIэ ЩIалэгъуалэ советым хэт Куэцэ Ратмир зыщIэупщIам и жэуапу КъБР-м и Iэтащхьэм жиIащ щIалэгъуалэ проект зэмылIэужьыгъуэхэр къыщыхалъхьэ хъуну утыкуу зэрыщытым къыхэкIыу, а зэхыхьэшхуэр егъэкIуэкIыным зэрителъхьэр. Абы кърикIуэхэм япкъ иткIэ Къэбэрдей-Балъкъэрым и властхэм къыхатхыкIынущ нэхъ зэфIэкIышхуэ зыбгъэдэлъ, нэхъыбэкIэ узыщыгугъ хъуну щIалэхэмрэ хъыджэбзхэмрэ, иужькIэ ахэр къэрал властым и органхэм я лэжьыгъэм къыхашэн папщIэ. Апхуэдэу гулъытэ хуащIынущ щIалэгъуалэм ябгъэдэлъ зэфIэкIыр наIуэ къэщIыным, ар республикэм зегъэужьыным хуэунэтIауэ къагъэсэбэпыным.
КъБР-м и Iэтащхьэмрэ
Правительствэмрэ я пресс-IуэхущIапIэ.
